Ligji për Trepçën - në Gjykatën Kushtetuese
Deputetët e komunitetit serb në parlamentin e Kosovës kërkuan të enjten që Gjykata Kushtetuese e Kosovës të vlerësojë kushtetutshmërinë e ligjit për kombinatin metalurgjik Trepça
Deputetët e Listës Serbe, subjekti kryesor politik i serbëve të Kosovës, dorëzuan sot në Gjykatën Kushtetuese kërkesën për vlerësimin e kushtetutshmërisë së ligjit të miratuar nga ana e Parlamentit të Kosovës për kombinatin metalurgjik Trepça. Miratimi i ligjit ka ngjallur reagime dhe mospajtime të mëdha ndërmjet institucioneve të Kosovës në njërën anë dhe qeverisë serbe dhe përfaqësuesve politik serb në Kosovë. Këta të fundit kanë kërkuar që ky ligj të kthehet mbrapshtë dhe të diskutohet me palën serbe. Shefi i grupit parlamentar të Listës serbe, Slavko Simiç tha pas dorëzimit të kërkesës se me miratimin e këtij ligji janë shkelur shumë procedura të cilat sipas tij ishin dashur të jenë në përputhje me Kushtetutën e Kosovës. "", tha zoti Simiç duke nënvizuar se me këtë janë shkelur të drejtat e popullit serb që jeton në Kosovë. "”, tha ai duke nënvizuar se do të fillojnë këshillimet me qeverinë e Serbisë, përfaqësuesit e institucioneve në Kosovë dhe bashkësinë ndërkombëtare për hapat e ardhshëm të kësaj liste, e cila ka ngrirë të gjitha pozitat e saj në institucionet e Kosovës, për shkak të miratimit të ligjit për Trepçën. Autoritetet në Kosovë u kanë bërë thirrje përfaqësuesve të Listës serbe që të mos i bojkotojnë institucionet e vendit, pasi që kjo do të shkojë në dëm të tyre dhe qytetarëve serb në Kosovë. Ata thanë po ashtu se pronat e Kosovës i takojnë asaj dhe qytetarëve të saj, ndërsa Beogradi nuk ka çfarë të kërkojë në Trepçë e as në asnjë prej ndërmarrjeve shoqërore të Kosovës. Por, Beogradi ka kërkuar që çështja e pronave të shtrohet në bisedimet e Brukselit ku gjatë muajit të kaluar bllokoi edhe marrëveshjen për telekomin e Kosovës duke ngulur këmbë në pronësinë mbi pasuritë e telekomit në Kosovë, Që nga viti 2011, Kosova dhe Serbia janë përfshirë në bisedime për normalizimin e marrëdhënieve ndërmjet tyre. Të ndërmjetësuara nga Bashkimi Evropian, bisedimet i siguruan Kosovës, Marrëveshjen e Stabilizim Asocimit, ndërsa Serbisë hapjen e negociatave për anëtarësim në Bashkim Evropian.